Súradnice: 41°34′14″S 23°36′46″V﻿ / ﻿41,570551°S 23,612883°V﻿ / 41.570551; 23.612883

**Oreľak** (bulh. Ореляк), alebo **Orelek** (bulh. Орелек), známy aj pod starším názvom **Ambartaš** (bulh. Амбарташ) je vrch v pohorí Pirin v Blagoevgradskej oblasti v juhozápadnom Bulharsku.

Ďalšie názvy
------------

Ďalšie názvy pod ktorými je vrchol známy sú **Orlova čuka** (bulh. Орлова чука), alebo **Orlovi skali** (bulh. Орлови скали).

### Pôvod názvu

Pôvod názvu pochádza z minulosti, kedy v krasových častiach vo východnej časti vrchu zvyklo hniezdiť veľké množstvo orlov.

Opis
----

Oreľak je najvyšším vrchom Stredného Pirinu, podcelku pohoria Pirin. Dosahuje výšku 2 099 m n. m. a je súčasťou hlavného hrebeňa masívu Stredného Pirinu, pričom sa nachádza v jeho centrálnej časti. Na východ od vrchu sa nachádza krasová plošina Dobro pole. Zalesnená časť vrchu je pokrytá bukovými lesmi. Západné svahy, ktoré sa spušťajú do doliny rieky *Pirinska Bistrica* (bulh. Пиринска Бистрица) nie sú zalesnené.

Na juhojuhovýchod od Oreľaku sa nachádza vrch Čala a na juh od Oreľaku leží vrch Baba.

Na vrchole sa nachádza rádio-televízna reléová veža, ku ktorej vedie až na vtŕchol asfaltovo-štrková cesta.

Chránené celky
--------------

Severo až severovýchodne sa v blízkosti vrchu nachádza chránený prírodný celok – rovnomenná rezervácia Oreľak.

Turizmus
--------

Na vrchol je možné vystúpiť dvomi spôsobmi. Buď po značkovanej trase od horskej chaty *Popovi livadi* v rovnomennom sedle, alebo zo sedla Popovi livadi priamo po hlavnom hrebeni masívu cez vrch Baba a potom po južnom úpätí vrchu Oreľak. Vo vrcholových častiach označuje cestu k vrcholu stĺpové značenie.

Zo sedla Popovi livadi sa dá na vrchol dostať aj automobilom po v minulosti zhotovenej štrkovej ceste.

Galéria
-------

* Pohľad cez hlavný hrebeň Stredného Pirinu k vrchu Oreľak v zimePohľad cez hlavný hrebeň Stredného Pirinu k vrchu Oreľak v zime
* Detailný pohľad na vrcholovú časť OreľakuDetailný pohľad na vrcholovú časť Oreľaku
* Pohľad z úpätia pohoria Rodopy na masív Stredného Pirinu s vrchom Oreľak v stredePohľad z úpätia pohoria Rodopy na masív Stredného Pirinu s vrchom Oreľak v strede

Referencie
----------

1. 1 2 3 4 5 6  KOLEKTÍV AUTOROV. Enciklopedija Pirinski kraj – TOM 2, N – JA. Blagoevgrad : Redakcija „Enciklopedija". 1999. 474 s. ISBN 9549000621. S. 83. (po bulharsky)
2. 1 2 3 4 5 6 7 8  KIRADŽIEV, Svetlin. Enciklopedičen geografski rečnik na Bălgarija. Sofia : Iztok-Zapad. 2013. 628 s. ISBN 6191521421. S. 384. (bulharsky)
3. 1 2 3  NIKOLOV, Vasil; JORDANOVA, Marina; BOTEVA, Ivanka. Planinite v Bălgarija. Sofia : Izdatelstvo na Bălgarska akademija na naukite "Prof. Marin Drinov". 2018. 434 s. ISBN 9789543229468. S. 311. (bulharsky)
4. 1 2  GUŠEV, Angel; GUŠEVA, Kalina. Pirin. Iľustrovana enciklopedija. Sofia : Univerzitetsko izdatelstvo "Sv. Kliment Ohridski". 2012. 236 s. ISBN 9789540730509. S. 20. (bulharsky)
5. 1 2 3 4 5 6 7  DUŠKOV, Dobri. Pirin – geografski rečnik. Sofia : Nauka i izkustvo. 1982. 208 s. ISBN 9532622311. S. 128. (po bulharsky)
6. ↑  NIKOLOV, Vasil; JORDANOVA, Marina; BOTEVA, Ivanka. Planinite v Bălgarija. Sofia : Izdatelstvo na Bălgarska akademija na naukite "Prof. Marin Drinov". 2018. 434 s. ISBN 9789543229468. S. 318. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Oreľak (Pirin)**